Hver eneste ansøgning og CV skal være til lige netop det job i lige netop den virksomhed, som du søger. Det gælder uanset, om du søger uopfordret eller svarer på et jobopslag. Så inden du skriver din ansøgning eller ringer til virksomheden, skal du finde oplysninger om virksomheden, for eksempel på deres hjemmeside. Og du skal læse jobopslaget grundigt igennem, inden du går i gang med selve ansøgningen.
Spørg dig selv: hvad er det lige præcis, de har brug for, og hvordan kan jeg være svaret på deres behov.